section_heading: Hot Pants i Mano Negra
paragraph_text: Godine 1987. braća Chao i njihov rođak Santiago Casariego osnovali su novi sastav Mano Negra. Potpisali su za malu izdavačku kuću, te su objavili obrađeni singl "Mala Vida" iz vremena dok su svirali u Hot Pantsu. Pjesma je ubrzo postala veliki hit u Francuskoj, te sastav potpisuje za Virgin Records. Iduće godine objavljuju svoj prvi studijski album Patchanka, koji se nalazio među najboljih pet albuma u Nizozemskoj, Italiji i Njemačkoj. Također, sastav je stekao slavu u Južnoj Americi za vrijeme turneje Cargo 1992. Na turneji su svirali u lučkim gradovima sa svoga broda na kojem je napravljena pozornica.<ref>Međutim, došlo je do previranja unutar sastava, te su do 1994., većina glazbenika, uključujući i Manuovog brata napustili sastav. Iduće godine, sastav objavljuje svoj posljednji album Casa Babylon. Sastav se seli u Madrid, no zbog pravnih problema s bivšim članovima raspušten je 1995.